Filaza ifampiankinana

Ny filaza ifampiankinana dia endriky ny matoanteny izay ilazana zavatra heverina fa an' eritreritra na nofinofy fotsiny ka mifanohitra amin' ny filaza tsotra izay enti-manambara zavatra heverina fa misy na mitranga marina.

 Ny fiteny ahitana ny filaza ifampiankinana 
Ireto avy ny fiteny ahitana ny filaza ifampiankinana: ny fiteny akadiana, hebreo, grika taloha, sanskrity, alemàna, albaney, irlandey, latina, pôrtogey, espaniôla, italiana, frantsay, romaniana, galoà, gaelika ekôsey, neerlandey, pôlôney, bolgariana, arabo, hongariana sy ny maro hafa koa. Tsy misy filaza ifampiankinana ny fiteny malagasy. 

 Fiteny frantsay 
Atao hoe subjonctif ny anaran' io filaza io amin' ny teny frantsay.

 Fitanisana matoanteny 
Misy filazam-potoana efatra ny subjoncrif frantsay, dia ny subjonctif présent (ohatra: Que je dorme), ny subjonctif passé (ohatra: Que j'aie dormi), ny subjonctif imparfait (ohatra: Que je dormisse),ary ny subjonctif plus-que-parfait (ohatra: Que j'eusse dormi).

Ohatra

Craindre

 Que je craigne
 Que tu craignes
 Queil craigne
 Que nous craignions
 Quevous craigniez
 Queils craignent.

 Fampiasana azy 
Ohatra

 Il est possible qu'il vienne.
 Je cherche un hôtel qui ait une piscine.

 Fiteny espaniôla 
Atao hoe subjuntivo ny anaran' io filaza io amin' ny teny espaniôla. Misy filazam-potoana telo fototra ny subjuntivo espaniôla: 

 ny presente de subjuntivo (ohatra: Quiero que ella hable conmigo),
 ny pretérito imperfecto de subjuntivo (ohatra: Si ella hablara más despacio, la entendería mejor.)
 ny futuro de subjuntivo (ohatra: El que hablare mal del rey, será castigado)

Fanampin' ireo dia misy filazam-potoana maro hafa mifototra amin' ireo telo ireo, izay manambara fanehoan-javatra efa:

 ny pretérito perfecto de subjuntivo (ohatra: Me alegro de que tú hayas hablado con él.)
 ny pretérito pluscuamperfecto de subjuntivo (ohatra: Si nosotros hubiéramos hablado, no habría habido problema)
 ny futuro perfecto de subjuntivo (ohatra: Si alguien hubiere hablado en contra del rey, será juzgado.)

 Fitanisana 
Ohatra

Trabajar 

 Yo trabaje
 Tú trabajes
 él trabaje
 Nosotros trabajemos
 Vosotros trabajéis
 Ellos trabajen.

 Fampiasana 
Ohatra

 Fiteny anglisy 
Atao hoe subjunctive (en) ny anaran' io filaza io amin' ny teny anglisy.

 Fitanisana 
Ohatra

To speak

 I speak
 You speak
 He/she/it speak (tsy misy -s)
 We speak
 You speak
 They speak

 Fampiasana 
Present subjunctive 

Ohatra

 It is important that she speak.
 I feared that he act so.
 I suggest that he go now.
 It is important that she be on time.
 They demand that we stop the project.

Past subjunctive

 If I were you, I’d apologize.
 I wish it were easier.
 If she knew the answer, she would tell us.

 Ny hevitra ampitaina 
Ny hevitra tiana hampitaina amin' ny fampiasana ny filaza ifampiankinana dia maro ka anisan' izany ny firariana, ny fihetseham-po, ny fahafahan' ny zavatra iray hitranga, ny zavatra tsy maitsy tanterahina, ny zavatra mbola tsy mitranga sns. Mifanakaiky hevitra amin' ny filaza mirary ny filaza ifampiankinana rehefa ampiasaina anaty fehezankevitra tsy miankina. Ao amin' ny fiteny sasany dia misolo ny filaza mandidy ny filaza ifampiankinana amin' ny lahara-mpadray anjara am-pehezanteny tsy ahitana endrika mandidy mifadraika aminy.

Matetika dia ny rafi-pehezanteny no mibaiko ny fampiasana ny filaza ifampiankinana. Ao amin' ny fehezankevitra miakina no tena ampiasana azy ka ny hevitry ny mpampiankina fehezankevitra na ny hevitry ny fehezankevitra iankinana no mitaky na tsia io filaza io.

 Ny filazam-potoana sy fanehoan-javatra 
Amin' ny fiteny ahitana io filaza io dia ny filazam-potoana ankehitriny sy ny endrika efa (izay lazain' ny mpanoratra fitsipiteny hoe "lasa") mifandraika amin' io no fahita nefa misy fiteny sasany izay ahitana filaza ifampiankinana amin' ny filazam-potoana hoavy (efa sy tsy efa), dia ny fiteny pôrtogey sy ny fiteny espaniôla ary fiteny hafa maro koa.

 Jereo koa 

Filaza
Filaza tsotra
 Filaza mandidy
 Filaza mihonohono
 Filaza mirary
 Subjonctif (ao amin' ny teny frantsay)

 Lisitry ny teny ampiasaina amin' ny haiteny